Diari Oficial de la Generalitat Valenciana


Sumari del DOGV 9370, del 28-06-2022 (2022/5949)

RESOLUCIÓ de 16 de de juny de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 413.10, Salut pública, de la Conselleria de Sanitat Universal i Salut Pública per un import de 2.313,19 euros. Expedient 10.018/22-094.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9370

Data del DOGV
:   28-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5949


Data del document
:   16-06-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 16 de de juny de 2022, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions corrents del programa 413.10, Salut pública, de la Conselleria de Sanitat Universal i Salut Pública per un import de 2.313,19 euros. Expedient 10.018/22-094. [2022/5949]  
Mitjançant la Resolució de 3 d'agost de 2021 de la Conselleria de Sanitat Universal i Salut Pública, es van concedir subvencions destinades a promoure en l'àmbit local iniciatives salutogèniques, com espais o activitats, entre altres, que contribuïren a millorar la salut i el benestar físic, psíquic i social de les persones. Aquestes subvencions es finançaven a través de la línia de subvenció de concurrència competitiva S0445, del capítol 4 del programa 413.10, Salut pública, existent igualment en el pressupost d'enguany. Segons informa la Direcció General de Salut Pública i Addiccions, per un error material en el tancament de l'exercici quedà per reconéixer l'obligació a una de les entitats beneficiàries, a la qual s'havia concedit una subvenció de 2.313,19 euros, que va justificar degudament dins del termini i en la forma escaient, i que, per tant, tenia la consideració d'obligació degudament adquirida.  
Per tot això, l'esmentada conselleria proposa incrementar per aquest import la dotació de la línia S0445, i destinar-hi disponibilitats de crèdit de la línia de concurrència competitiva S7492, «Beques pràctiques professionals en programes de salut», de l'annex de transferències i subvencions corrents del mateix programa pressupostari, que no estan subjectes a obligacions fins a la finalització de l'exercici econòmic, ni vinculades a aportació condicionada.  
A aquest efecte i en virtut del que es disposa en l'article 39.5.c de la Llei 1/2015, d'hisenda pública, sector públic instrumental i subvencions, i dels articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions corrents del programa 413.10, Salut pública, que suposen:  
1) Minorar la dotació de la línia de concurrència competitiva S7492 d'acord amb el següent detall:  
  
Codi Denominació Dotació anterior Modificació Dotació actual  
S7492 Beques pràctiques professionals en programes de salut pública 213.000,00 € 2.313,99 607.342,81  
  
  
2) Incrementar la dotació de la línia de concurrència competitiva S0445 d'acord amb el següent detall:  
  
Codi Denominació Dotació anterior Modificació Dotació actual  
S0445 Promoció d'entorns saludables 40.000,00 2.313,19 42.313,19  
  
  
  
València, 16 de juny de 2022.- El sotssecretari (p. d. R 08.06.2022, DOGV 9360): Daniel González Serisola.